— Адчуваю велізарную радасць і велізарны гонар за тых дзяўчат і хлопцаў, за іх выкладчыкаў, якія атрымалі такую высокую ацэнку сваёй рабоце. Безумоўна, гэтая работа — плён іх дзейнасці не аднаго года. Яна носіць у нас сістэмны характар. І калі людзі з душой ставяцца да сваёй справы, уцягваючы дзяцей у розныя кірункі творчай дзейнасці (а іх больш за 40 у нашай вобласці), то тады і бачыш вынікі. Я перакананы ў тым, што ў нас цудоўныя спецыялісты па кожным з гэтых кірункаў. А што тычыцца правядзення такіх мерапрыемстваў, якія мы сёння бачым, яны вельмі падтрымліваюцца моладдзю. Вось гэтая паяднанасць навучэнцаў і педагогаў у мастацкай творчасці жыццёва неабходная. І я вельмі ўдзячны Міністэрству адукацыі, Нацыянальнаму цэнтру мастацкай творчасці дзяцей і моладзі за ўсе іх ініцыятывы, звязаныя з “АРТ-вакацыямі”, з адраджэннем і развіццём фестывалю мастацкай творчасці навучэнцаў і студэнтаў. Гэты форум дае магчымасць кожнаму яго ўдзельніку знайсці сябе ў разнастайнасці творчасці. І хацелася б пажадаць, каб з кожным годам толькі ўмацоўвалася ўсё тое, што сёння мы бачым.